CELEX: 22013D0013
Language: sl
Date: 2013-02-01 00:00:00
Title: Sklep Skupnega odbora EGP št. 13/2013 z dne 1. februarja 2013 o spremembi Priloge IV (Energetika) in Priloge XXI (Statistika) k Sporazumu EGP

30.5.2013   
            
            
               SL
            
            
               Uradni list Evropske unije
            
            
               L 144/18
            
         SKLEP SKUPNEGA ODBORA EGP
   št. 13/2013
   z dne 1. februarja 2013
   o spremembi Priloge IV (Energetika) in Priloge XXI (Statistika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,
   ob upoštevanju naslednjega:
   
               (1)
            
            
               Direktivo 2008/92/ES Evropskega parlamenta in Sveta z dne 22. oktobra 2008 o enotnem postopku Skupnosti za večjo preglednost cen plina in električne energije, ki se zaračunavajo industrijskim končnim uporabnikom (1) je treba vključiti v Sporazum EGP.
            
         
               (2)
            
            
               Direktiva 2008/92/ES razveljavlja Direktivo Sveta 90/377/EGS (2), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (3)
            
            
               Prilogi IV in XXI k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 7 (Direktiva Sveta 90/377/EGS) Priloge IV k Sporazumu EGP se nadomesti z naslednjim:
   
      „32008 L 0092: Direktiva 2008/92/ES Evropskega parlamenta in Sveta z dne 22. oktobra 2008 o enotnem postopku Skupnosti za večjo preglednost cen plina in električne energije, ki se zaračunavajo industrijskim končnim uporabnikom (UL L 298, 7.11.2008, str. 9) (3).
   
   Člen 2
   Besedilo točke 26 (Direktiva Sveta 90/377/EGS) Priloge XXI k Sporazumu EGP se nadomesti z naslednjim:
   
      „32008 L 0092: Direktiva 2008/92/ES Evropskega parlamenta in Sveta z dne 22. oktobra 2008 o enotnem postopku Skupnosti za večjo preglednost cen plina in električne energije, ki se zaračunavajo industrijskim končnim uporabnikom (UL L 298, 7.11.2008, str. 9).
      V tem sporazumu veljajo določbe Direktive v skladu z naslednjo prilagoditvijo:
      Lihtenštajn se izvzame iz obveznosti iz te direktive, razen obveznosti predložitve podatkov o cenah električne energije za industrijske končne uporabnike skupine IC in cenah plina za industrijske končne uporabnike skupine I3. Ti podatki (tri ravni cen: cene brez davkov in dajatev; cene brez DDV in drugih vračljivih davkov; cene z vsemi davki, dajatvami in DDV) se predložijo vsakih šest mesecev v dveh mesecih po referenčnem obdobju na podlagi ustreznih vprašalnikov Eurostata.“
   
   Člen 3
   Besedilo Direktive 2008/92/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 2. februarja 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (4).
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 1. februarja 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 298, 7.11.2008, str. 9.
   
      (2)  UL L 185, 17.7.1990, str. 16.
   
      (3)  Direktiva je navedena samo v vednost, za njeno uporabo glej Prilogo XXI o statistiki.“
   
      (4)  Navedene so ustavne zahteve.